Barbora Šemberová vytvorila ako svoju diplomovú prácu tri druhy diel: veľkoformátové kresby suchým a olejovým pastelom, sériu olejových obrazov malého formátu, ako aj drevené, pomaľované, autorkou vytvorené objekty. Keďže v okamžiku môjho hodnotenia jej práci ešte nevie, čo konkrétne bude vystavené, hodnotím na základe prác, ktoré mi poskytla 19.8. 2021 v pdfke. To znamená, že hodnotím možno v jej neprospech keďže zohľadňujem aj práce ktoré študentka koniec koncom možno vystaviť nechce.
Tematický svet, ktorým sa zaoberá je svet rozprávky, ilustratívny charakter kresieb a malieb je zrejmý. O to viac prekvapí veľký formát, do ktorého sa Šemberová s istou odvahou púšťa. V jednom prípade („Janek, princezna a drak,“, 190 x 130 cm) sa jej bravúrne podarilo podať na papier zázračný koloristický ako aj scénický príbeh, v ktorom sa spája divokosť a oheň Váchala a v detailoch aj koloristický cit Preislera. Kresba osciluje fascinujúcim spôsobom medzi konkrétnosťou príbehu a abstraktnosti farebného nánosu. V ďalších dvoch prácach z tohto cyklu už nevidno takúto divokosť a istotu. Sú kompozične a štylisticky nevyrovnané a majú hluché miesta. To ale nijako neovplyvňuje hodnotenie prvej spomínanej práci.
Malé formáty na plátne majú sviežu fauvistickú farebnosť, rozmanitú kompozičnú dynamiku a svedčia, čo už z veľkej prvej kresby je zrejmé, o vysokej koloristickej kultúre Šemberovej tvorby. Zaujímavé je pri tom to, že vie zvládnuť aj veľký, aj vyslovene komorný formát pri stejnom vyprávačskom talente,  živom rukopise a rozlišnej štilizácii.
Objekty sú zaujímavým experimentom, hlavne aj vďaka neočakávanému tvarovému minimalismu a primitivismu ktorý tak silne kontrastuje s tvaroslovím malieb a kresieb. Drevo ako materiál sa spája  u Šemberovej s ľudovou tradíciou, pričom objekty majú modernistický charakter. Je to neočakávaný skok do ďalších umeleckých možností, ktorými autorka s eleganciou disponuje.
[bookmark: _GoBack]Napriek určitým remeselným/stilistickým neistotám v dvoch veľkých kresbách odporúčam známku 1/výborne.
Dušan Brozman, 26.8.2021

